open-index/open-wikipedia-markdown huggingface dataset:
Gabriel Sievä

**Gabriel Sievä** (15. marraskuuta 1879 Padasjoki – 15. helmikuuta 1939 Malmin sairaala) oli suomalainen koristevalaja ja Pakilassa toimineen Sievän koristevalimon perustaja.

Myllärin poikana Padasjoella syntynyt Gabriel Sievä tuli Helsinkiin oppipojaksi Nurmen valimoon Liisankadulle. Myöhemmin hän työskenteli V. W. Holmbergin hienometallitehtaassa ja oli viimeksi siellä työnjohtajana. Gabriel Sievä osti maata Pakilasta Välitalontien Tuusulantien puoleisesta päästä vuonna 1905 ja rakensi sinne talon perheelleen. Taloa laajennettiin myöhemmin niin että siinä oli lopulta 10 huonetta vuonna 1935. Itsenäiseksi yrittäjäksi Sievä ryhtyi 1919 ja hän alkoi tehdä koristevalimotöitä Pakilan tontilleen rakentamassaan  pajassa, jossa valmistettiin sitten käsityönä tyylivalaisimia. Gabriel Sievän pojat Uuno, Ilmari, Usko ja Unto Sievä olivat myös mukana työssä.

Sotien jälkeen Sievän perustamaa valimoa johti hänen poikansa Ilmari Sievä. Valimossa tehtiin valaisimia muun muassa sotakorvauslaivoihin. Sievän valimolla valmistettiin myös muun muassa Helsingin yliopiston juhlasalin valaisimet, Vanhan ylioppilastalon kattokruunut, Valtioneuvoston linnan ovenpielien metallilaatat ja useat Haikon kartanon kattokruunut.

Sievän koristevalimo siirrettiin sittemmin Vantaan Veromiehenkylään Pakilan tilojen käytyä ahtaaksi. Vantaalla valimolla oli suurimmillaan 1&nbsp;500 neliömetrin tilat käytössä. Vuonna 1973 valimon johtoon tuli Ilmari Sievän poika Seppo Sievä lunastettuaan yrityksen itselleen. Enimmillään valimon palveluksessa oli 30 henkilöä. 1980-luvulla valimon tuotteita oli esillä muun muassa Habitare-messuilla ja valimon edustajat kiersivät myymässä tuotteita ympäri Suomea. Suomen 1990-luvun alun lama pysäytti tuotteiden kysynnän ja johti lopulta Sievän koristevalimon konkurssiin 1998. Seppo Sievä lunasti konkurssipesältä koneet ja laitteet ja jatkoi sitten valimon toimintaa pienessä mittakaavassa perustamassaan Sievä Tyyli Oy:ssä. Eläkkeelle jäätyään hän jatkoi harrastusmuotoisesti tyylivalaisimien entisöintiä ja korjausta ja valmisti myös vuosittain jaetut Emma-patsaat.

## Lähteet
Brødeskov

**Brødeskov** on entinen taajama Hillerødin kunnassa Tanskassa. Taajamassa oli 201 asukasta vuoden 2018 alussa.

## Väestökehitys

## Lähteet

## Aiheesta muualla
Gadevang

**Gadevang** on taajama Hillerødin kunnassa Tanskassa. Taajamassa oli 1&nbsp;128 asukasta vuoden 2025 alussa.

## Väestökehitys

## Lähteet

## Aiheesta muualla
Quest for Glory I: So You Want to Be a Hero

**Hero’s Quest: So You Want to Be a Hero** tai **Quest for Glory I: So You Want to Be a Hero** on Sierra On-Linen kehittämä ja julkaisema seikkailupeli. Peli julkaistiin vuonna  DOSille, vuonna 1990 Amigalle ja Atari ST:lle, sekä vuonna 1991 NEC PC-98:lle.
Peli julkaistiin uusituilla grafiikoilla vuonna 1992 DOSille ja vuonna 1994 Macintoshille.

Sarjan alkuperäinen nimi oli *Hero’s Quest*, joka muutettiin koska Milton Bradleylla oli jo lautapeli samalla nimellä. Sarjan myöhemmät osat julkaistiin nimellä *Quest for Glory*.

## Pelaaminen
Sarjan suunnittelivat Lori ja Corey Cole. Pelit yhdistävät seikkailupeliä ja roolipeliä. Sarjan pelit sijoittuvat Glorianan maailmaan tavoitteena pelastaa maailma pahuudelta. Peleissä voi valita hahmoluokan, joka vaikuttaa pelaajan kykyihin ja mahdollisiin ongelmien ratkaisuihin, joita voi olla useita. Pulmien ratkaisut kuitenkin ovat usein suoraviivaisia ja loogisia. Peleissä on myös taistelukohtauksia, jotka voi toisinaan välttää.

## Vastaanotto
Peli sai *[[Amiga Format]]in* arvostelussa arvosanaksi 92 %.

## Lähteet

## Aiheesta muualla
* 
* 
*
Marek Kusto

**Marek Kusto** (s. 29. huhtikuuta 1954 Bochnia) on puolalainen jalkapallovalmentaja ja ammattilaisuransa päättänyt pelaaja, jonka pelipaikka oli keskushyökkääjä. Kusto on valmentanut viimeisimpänä Limanovia Limanowaa vuonna 2010.

Kusto edusti vuodet 1972–1977 kotimaansa Wisła Krakovaa, jonka kanssa hän voitti Intertoto Cupin kaudella 1973–1974. Seuraavaksi Kusto liittyi toiseen kotimaiseen seuraan Legia Varsovaan. Sen kanssa hän voitti kahdesti Puolan cupin 1979–1980 ja 1980–1981. Transfermarktin mukaan Kuston uran viimeinen tunnettu seura oli belgialainen Beveren, jonka kanssa hän voitti Belgian pääsarjamestaruuden 1983–1984 ja Belgian cupin 1983.

Kusto edusti ennen Puolan A-maajoukkuetta maan alle 21-vuotiaiden joukkuetta. A-maajoukkueessa Kusto keräsi nimiinsä 21 pelattua ottelua, joissa hän teki neljä maalia. Kusto edusti joukkuettaan kolmissa MM-kilpailuissa vuosina 1974, 1978 ja 1982. Puola saavutti kolmannen sijan ensiksi ja viimeiseksi mainituissa.

## Lähteet

## Aiheesta muualla
Jacek Kazimierski

**Jacek Kazimierski** (s. 17. elokuuta 1959 Varsova) on puolalainen ammattilaisuransa päättänyt jalkapallomaalivahti. Pelaajauransa jälkeen hän on toiminut maalivahdin valmentajatehtävissä useille seuroille.

Kazimierski voitti urallaan kahdesti Puolan cupin kausina 1979–1980 ja 1980–1981. Lisäksi hän voitti Kreikan supercupin 1987. Puolan ja Kreikan lisäksi Kazimierski kirjoitti seurauraansa Belgiassa.

Kazimierski edusti ennen Puolan A-maajoukkuetta maan alle 20- ja alle 21-vuotiaiden maajoukkueita sekä B-maajoukkuetta. A-maajoukkueessa hän pelasi 24 ottelua ja kuului joukkueen kokoonpanoon MM-kilpailuissa 1982 ja 1986. Niistä ensin mainitussa Puola saavutti pronssia.

## Lähteet

## Aiheesta muualla
Piotr Mowlik

**Piotr Mowlik** (s. 21. huhtikuuta 1951 Rybnik) on puolalainen ammattilaisuransa päättänyt jalkapallomaalivahti, joka on pituudeltaan 180-senttimetrinen. Pelaajauransa jälkeen hän on toiminut valmennustehtävissä, viimeksi Mieszko Gnieznolle vuonna 2006.

Mowlik voitti urallaan kerran Puolan pääsarjamestaruuden. Se tapahtui kaudella 1982–1983 Lech Poznańin joukkueessa. Lisäksi Mowlik voitti kahdesti Puolan cupin; ensin 1972–1973 Legia Varsovan joukkueessa ja myöhemmin 1981–1982 Lech Poznańin joukkueessa.

Mowlik pelasi neljä ottelua Puolan alle 21-vuotiaiden maajoukkueessa. Hän saavutti Puolan olympiajoukkueen kanssa hopeaa vuoden 1976 kesäolympialaisissa. Mowlik pelasi Puolan A-maajoukkueessa 21 ottelua ja kuului joukkueen kokoonpanoon vuoden 1982 MM-kilpailuissa, jossa hän ei kuitenkaan pelannut otteluakaan. Puola saavutti turnauksessa pronssisijan.

## Lähteet

## Aiheesta muualla
Marek Dziuba

**Marek Dziuba** (s. 19. joulukuuta 1955 Łódź) on puolalainen ammattilaisuransa päättänyt jalkapalloilija, joka pelasi oikean laitapuolustajan pelipaikalla. Pelaajauransa jälkeen hän on toiminut valmennustehtävissä.

Dziuba voitti urallaan kerran Puolan cupin kaudella 1984–1985, kun hän pelasi Widzew Łódźin joukkueessa. Hän pelasi seuraurallaan myös muun muassa ŁKS Łódźissa ja Sint-Truidensessa.

Dziuba liittyi Puolan A-maajoukkueeseen huhtikuussa 1977. Joukkueessa hän keräsi nimiinsä 56 pelattua ottelua, joissa hän teki yhden maalin. Dziuba kuului joukkueen kokoonpanoon vuoden 1982 MM-kilpailuissa, jossa Puola saavutti pronssia. Dziuba pelasi turnauksessa itse viidessä ottelussa.

## Lähteet
Hector Haines

**Hector Haines** (s. 1989 Ilkley Iso-Britannia) on brittiläinen suunnistaja. MM-kilpailuissa Hainesin paras saavutus henkilökohtaisilla on keskimatkan kymmenes sija Invernessin MM-kilpailuissa 2015. Sama tulos on myös hänen paras saavutuksensa yksittäisessä suunnistuksen maailmancupin osakilpailussa. Maailmancupin kokonaiskilpailussa hän on saavuttanut parhaimmillaan 30. sijan vuonna 2015. EM-kilpailuissa hänen paras saavutuksensa henkilökohtaisilla matkoilla on pitkän matkan 21. sija Jesenikin EM-kilpailuissa 2016. Nuorten MM-kilpailuissa hän saavutti parhaimmillaan kahdesti 16. sijan. Haines edustaa IFK Lidingö SOK:ia.

## Lähteet
Pål Bang-Hansen

**Pål Bang-Hansen** (29. heinäkuuta 1937 Oslo – 25. maaliskuuta 2010) oli norjalainen näyttelijä, elokuvaohjaaja ja kriitikko. Hän teki ensiesiintymisensä lapsena Arne Skouenin elokuvassa *[[Gategutter]]* (1949) ja näytteli myös lastenelokuvassa *Tom og Mette på sporet* (1952). Sittemmin Bang-Hansen opiskeli elokuvantekoa Roomassa, ja hänen esikoisohjauksensa oli *Skrift i sne* vuonna 1966. Suureen suosioon hän nousi vuoden 1972 satiirisen *Norske byggeklosserin* myötä. Myös vuoden 1979 *Kronprinsen* sai hyvän vastaanoton.

Bang-Hansen työskenteli *[[Arbeiderbladet]]in* elokuvakriitikkona 1961–1967 ja NRK:n elokuvatoimittajana 1967–2007. Hänet tunnettiin erityisesti juontamastaan *Filmmagasinet*-ohjelmasta. Bang-Hansen palkittiin elämäntyöstään Gullrutenilla vuonna 2001.
## Lähteet

## Aiheesta muualla
* Svensk Filmdatabas
Towerin korpit

**Towerin korpit** () on kollektiivinen nimitys vähintään kuudelle korpille Lontoon Towerissa, jotka ovat osa brittiläistä kansanperinnettä.

Toukokuusta 2025 lähtien Towerissa asuvat korpit ovat nimeltään Henry, Poe, Jubilee, Harris, Poppy, Georgie, Edgar ja Chaos.

Luonnonvaraiset korpit elävät noin 13 vuotta ja vankeudessä noin 20 vuotta. Towerin vanhin korppi oli Jim Crow, joka eli 44-vuotiaaksi.

## Tausta ja uskomukset
Uskomuksen mukaan Tower ja koko Yhdistynyt kuningaskunta romahtavat, mikäli kaikki korpit kuolevat tai lentävät pois. Korppeja on oltava vähintään kuusi, mutta niiden määrälle ei ole asetettu ylärajaa.

Korppeja elää luonnostaan Britteinsaarilla. On epäselvää, koska korppien pitäminen Towerissa tarkalleen alkoi, mutta sen kerrotaan yleisesti alkaneen Kaarle II:n valtakaudella. Kertoman mukaan hovin astronomi John Flamsteed vastusti korppeja, koska ne häiritsivät hänen töitään. Ensimmäiset kirjalliset maininnat korpeista ovat vuodelta 1895.

Kun Saksa pommitti Lontoota toisen maailmansodan aikana, Toweriin jäi vain yksi Grip-niminen korppi. Huhujen mukaan Mabel-niminen korppi kidnapattiin, mutta tästä ei ole todisteita.

Vuodesta 1987 lähtien kahta Towerin korppia on paritettu toisilleen. Tästä ohjelmasta on syntynyt 17 poikasta. Vuoden 2006 lintuinfluenssapandemian aikana korpit pidettiin häkeissään, jotteivat ne saisi tartuntaa. 

## Nykyään
Korpit syövät päivässä noin 170 grammaa lihaa sekä siemeniä, johon on lisätty verta. Toisinaan ne saavat myös jäniksen ja munia. Korppien hoitamisesta vastaa beefeatereihin kuuluva korppimestari (). Korppimestarin toimenkuvaan kuuluvat mm. korppien ruokkiminen, niiden häkkien hoitaminen sekä eläinlääkärikäyntien järjestäminen. Maaliskuussa 2024 korppimestarina aloitti Michael Chandler, joka on järjestyksessään kuudes korppimestari.

Korpit tuovat Toweriin myös turisteja, joihin ne ovat tottuneet. Turistien puuten koronapandemian aikana johti korppien apatiaan, minkä vuoksi niille hankittiin leluja ja silloinen korppimestari Chris Skaife järjesti niille ohjelmaa.

Jotta korpit eivät lentäisi pois, korppimestari leikkaa säännöllisesti niiden lentosulkia.

## Lähteet
Andrzej Iwan

**Andrzej Iwan** (10. marraskuuta 1959 Krakova – 27. joulukuuta 2022) oli puolalainen jalkapalloilija, joka pelasi pääsääntöisesti keskikenttäpelaajan pelipaikalla. Toiselta pelipaikaltaan hän oli keskushyökkääjä.

Iwan voitti urallaan kolmesti Puolan pääsarjamestaruuden. Niistä kolme tuli Górnik Zabrzen joukkueessa kausina 1985–1986, 1986–1987 ja 1987–1988. Viimeisin tuli Wisła Krakovan riveissä kaudella 1977–1978. Iwan voitti Górnik Zabrzen kanssa myös Intertoto Cupin 1985–1986. Kotimaansa lisäksi Iwan edusti seuratasolla Saksassa, Kreikassa ja Sveitsissä.

Iwan edusti ennen Puolan A-maajoukkuetta maan alle 18- ja alle 21-vuotiaiden maajoukkueita, joista toisaalta pelasi vain viimeiseksi mainitussa. A-maajoukkueeseen hän liittyi kesäkuussa 1978 ja keräsi siinä nimiinsä 29 pelattua ottelua, joissa hän teki 11 maalia. Iwan kuului maajuoukkueen kokoonpanoon MM-kilpailuissa 1978 ja 1982. Niistä jälkimmäisessä Puola pääsi pronssisijalle.

## Lähteet

## Aiheesta muualla
Näin koulutat lohikäärmeesi (kirjasarja)

**Näin koulutat lohikäärmeesi** () on brittikirjailija Cressida Cowellin kirjoittama lastenkirjasarja. Se kertoo Hikotus Kauhistus Koljakala III -nimisestä viikinkipojasta, joka yrittää osoittaa sankaruutensa. Kirjasarjan 12 osaa julkaistiin vuosina 2003–2015, ja vuoteen 2024 mennessä niitä oli myyty yhteensä yli 14 miljoonaa kappaletta. Sarjan pohjalta on tehty monia elokuvia ja televisiosarjoja.

## Kirjat
# *Näin koulutat lohikäärmeesi* (*How to Train Your Dragon*, 2004)
# *Merirosvoilun alkeet* (*How to Be a Pirate*, 2005)
# *Opi lohikärmeskieltä* (*How to Speak Dragonese*, 2006)
# *How to Cheat a Dragon’s Curse* (2007)
# *How to Twist a Dragon’s Tale* (2008)
# *A Hero’s Guide to Deadly Dragons* (2009)
# *How to Ride a Dragon’s Storm* (2010)
# *How to Break a Dragon’s Heart* (2011)
# *How to Steal a Dragon’s Sword* (2012)
# *How to Seize a Dragon’s Jewel* (2013)
# *How to Betray a Dragon’s Hero* (2013)
# *How to Fight a Dragon’s Fury* (2015)

## Elokuvat ja televisiosarjat
Cowellin kirjasarjaan perustuvaan mediatuotesarjaan kuuluvat muun muassa animaatioelokuvat *[[Näin koulutat lohikäärmeesi]]* (2010), *[[Näin koulutat lohikäärmeesi 2]]* (2014) ja *[[Näin koulutat lohikäärmeesi 3]]* (2019), näytelty elokuva *[[Näin koulutat lohikäärmeesi (vuoden 2025 elokuva)|Näin koulutat lohikäärmeesi]]* (2025) ja lyhytelokuva *[[Yön Raivon lahja]]* (2011) sekä televisiosarjat *[[Lohikäärmeratsastajat]]* (2012–2018), *[[Lohikäärmeet: Pelastuspartio]]* (2019–2020) ja *[[Lohikäärmeet: Yhdeksän valtakuntaa]]* (2021–2023).

## Lähteet
Fytonsidi

**Fytonisidit** ovat kasviperäisiä biologisesti aktiivisia aineita, jotka tappavat tai estävät aitobakteerien, mikroskooppisten sienten ja alkueläinten kasvua ja kehitystä. Fytonsideilla on tärkeä rooli kasvien vastustuskyvyssä ja eliöiden keskinäisissä suhteissa biogeoenosissa ekosysteemeissä.

## Historia
Boris P. Tokin havaitsi fytonsidit vuonna 1928.

## Lähteet
Ylimmäinen

**Ylimmäinen** voi tarkoittaa:

* Ylimmäinen, järvi Iitissä ja Kouvolassa
* Ylimmäinen, järvi Joensuussa
* Ylimmäinen, järvi Keiteleellä
* Ylimmäinen, järvi Sysmässä ja Heinolassa
* Ylimmäinen, järvi Tammelassa
* Ylimmäinen, järvi Vihdissä
Matthew Festing

**Robert Matthew Festing** (30. marraskuuta 1949 – 12. marraskuuta 2021) oli englantilainen katolilainen munkki ja Maltan ritarikunnan suurmestari vuosina 2008–2017.

## Varhainen elämä
Festing syntyi Tarsetissa, Pohjois-Englannissa vuonna 1949. Hänen isänsä oli marsalkka Francis Festing. Hän opiskellut historiaa Cambridgen yliopistossa ja palvellut Yhdistyneen kuningaskunnan maavoimissa, josta hänet kotiutettiin aliluutnanttina. Ammatiltaan Festing oli taidehistorijoitsija ja työskenteli kansainvälisen huutokaupan parissa.

## Toiminta ritarikunnassa
Festingistä tuli tunnustava ritari vuonna 1986 ja oikeusritari vuonna 1991 ja pääsi tätä kautta ritarikunnan sisäpiiriin. Tämän jälkeen hän toimi ritarikunnan Englannin piirin ensimmäisenä johtajana 450 vuoteen. Hänen vastuullaan oli mm. avustustyön koordinoiminen Kosovoon, Serbiaan ja Kroatiaan. Hän toimi tässä virassa aina siihen saakka, kunnes hän nousi ritarikunnan suurmestariksi.

### Suurmestarina
Festing astui suurmestarin virkaansa 11. maaliskuuta 2008. Hänen valintansa kesti vain muutaman tunnin, mitä pidettiin merkkinä ritarikunnan yhtenäisyydestä. Festingin valtakaudella ritarikunta vahvisti diplomaattisuhteitaan ja jatkaen edeltäjänsä Andrew Bertien (joka oli myös britti) perintöä. Lisäksi hän oli aktiivisesti mukana myös ritarikunnan hyväntekeväisyystoiminnan ruohonjuuritasolla parhaansa mukaan.

## Ero ja viimeiset vuodet
Festing erosi suurmestarin virastaan tammikuussa 2017. Syynä olivat erimielisyydet paavin kanssa, jotka puolestaan juontuivat ns. kondomiskandalista: ritarikunnan suurkansleri Albrecht von Boeselager oltiin erotettu, koska hänen johdollaan ritarikunnan hyväntekeväisyysosasto oli jakanut kondomeja Myanmarissa, ja Festing kieltäytyi kirkon kanssa tehtävästä yhteisestä selvityksestä asian tiimoilta. Paavi Franciscus oli tämän jälkeen pyytänyt Festingiä eroamaan.

Festing kuoli 12. marraskuuta 2021 ollessaan 71-vuotias. Festing oli osallistunut Vallettassa ritarikunnan juhlapyhän viettoon ja sairastunut 4. marraskuuta. Hänet on haudatta ritarikunnan katedraaliin Vallettassa, jonne on haudattu myös muita ritarikunnan entisiä suurmestareita. Hautajaisjumalanpalveluksen toimitti kardinaali Silvano Maria Tomasi.

## Kunnianosoituksia

*  Brittiläisen imperiumin ritarikunnan upseeri (Yhdistynyt kuningaskunta, 1998)
*  Pyhän Johanneksen ritarikunnan oikeussuurristi (Yhdistynyt kuningaskunta, 2009)
*  Pyhän Jaakon miekan sotilaallinen ritarikunta ketjulla (Portugali, 2010)
*  Italian tasavallan ansioritarikunta ketjulla (Italia, 2008)
*  Pyhän Kaarlen ritarikunnan suurristi (Monaco, 2009)
*  Itävallan tasavallan kunniamitalin suurtähti (Itävalta, 2012)
*  Pyhän Andreaksen ritarikunnan ritari (Romanovin kuningashuone, 2014)
*  Pyhän Aleksanteri Nevskin ritarikunnan ritari (Romanovin kuningashuone, 2014)
*  Valkoisen kotkan ritarikunnan ritari (Romanovin kuningashuone, 2014)
*  Pyhän Annan ritarikunnan suurristi (Romanovin kuningashuone, 2014)
*  Pyhän Stanislauksen ritarikunnan suurristi (Romanovin kuningashuone, 2014)
*  Sikatunan ritarikunta ketjulla (Filippiinit, 2015)
*  Isabella Katolilaisen ritarikunta ketjulla (Espanja, 2015)

## Lähteet
Stub Wiberg

**Lauritz Stub Wiberg** (11. maaliskuuta 1875 Bergen – 24. kesäkuuta 1929 Oslo) oli norjalainen näyttelijä. Hän teki ensiesiintymisensä Den Nationale Scenessä vuonna 1898 ja muutti vuonna 1900 Osloon, missä hän oli kuolemaansa saakka Norjan kansallisteatterin kantavia voimia. Valkokankaalla Wiberg esiintyi *[[Glomdalsbruden]]*-elokuvassa vuonna 1926.
## Lähteet

## Aiheesta muualla
Hollie Orr

**Hollie Orr** (s. 1989 Glasgow, Iso-Britannia) on brittiläinen suunnistaja. MM-kilpailuissa henkilökohtaisilla matkoilla Orrin paras saavutus on pitkän matkan 16. sija Tarton MM-kilpailuissa 2017. EM-kilpailuissa hänen paras saavutuksensa on pitkän matkan kuudes sija Jesenikin EM-kilpailuissa 2016. Sama tulos on myös hänen paras saavutuksensa yksittäisessä suunnistuksen maailmancupin osakilpailussa. Maailmancupin kokonaiskilpailussa hän on saavuttanut parhaimmillaan 34. sijan vuonna 2014. Nuorten MM-kilpailuissa hänen paras saavutuksensa on keskimatkan 14. sija vuodelta 2019. Orr voitti Halden SK:n joukkueessa Venlojen viestin vuonna 2016.

## Lähteet
Kaitera

**Kaitera** on muun muassa seuraavien suomalaisten henkilöiden sukunimi:

* Heikki Kaitera (1937–1981), arkkitehti ja kaupunkisuunnittelija
* Isak Kaitera (1885–1941), liikemies, suojeluskuntajärjestön ja Lapuan liikkeen vaikuttaja
* Pentti Kaitera (1905–1985), Oulun yliopiston ensimmäinen rehtori, Teknillisen korkeakoulun maatalouden vesirakennuksen ja vesitalouden professori
* Toivo Kaitera (1883–1930), runoilija
Kirottu 4: Viimeiset riitit

**Kirottu 4: Viimeiset riitit** () on vuonna 2025 ensi-iltansa saanut Michael Chavesin ohjaama kauhuelokuva. Se on jatko-osa vuoden 2021 elokuvalle *[[Kirottu 3: Paholaisen vallassa]]* sekä *Kirottu-universumin* yhdeksäs elokuva. Patrick Wilson ja Vera Farmiga palaavat näyttelemään Ed ja Lorraine Warrenia, jotka yrittävät vuonna 1986 tutkia demonia, joka kummitteli Pennsylvaniassa asuvan Smurlien perheen talossa.

*Kirottu 4: Viimeiset riitit* julkaistiin elokuvateattereihin 5. syyskuuta 2025.

## Näyttelijät

## Lähteet

## Aiheesta muualla
*
Glomdalsbruden

**Glomdalsbruden** on norjalainen mustavalkoinen mykkäelokuva vuodelta 1926. Sen käsikirjoitti ja ohjasi tanskalainen Carl Th. Dreyer. Pääosia näyttelivät Tove Tellback, Einar Sissener ja Stub Wiberg.
## Juoni

Tore Braten (Einar Sissener) palaa rengin töistä kotitilalleen, joka on isän jäljiltä rappiolla. Hän alkaa energisesti palauttaa sitä entiseen loistoonsa. Joen toisella puolella Glomgaardenin tilalla asuu Berit (Tove Tellback), jonka kanssa hänellä on molemminpuolisia tunteita. Beritin isä Ola (Stub Wiberg) haluaa kuitenkin naittaa tyttärensä Gjermundille (Einar Tveito), joka on rikkaan Berger Haugsettin (Oscar Larsen) poika. Ola huijaa papin kuuluttamaan Beritin ja Gjermundin kihlauksen, mutta matkalla häihin Beritin onnistuu karata. Karkumatkalla hän putoaa hevosen selästä ja Tore löytää hänet loukkaantuneena. Hän vie tämän toipumaan omalle tilalleen. Parannuttuaan Berit yrittää tehdä sovintoa isänsä kanssa, mutta tämä kiistää tyttärensä. Berit pääsee asumaan pappilaan. Papin painostus ja Olan yksinäisyys johtavat lopulta siihen, että hän suostuu Beritin ja Toren avioliitoon. Elokuva päättyy suuriin häihin Glomgaardenin tilalla.

## Lähteet
Tove Tellback

**Tove Tellback** (26. huhtikuuta 1904 Kristiania – 20. tammikuuta 1986 Oslo) oli norjalainen näyttelijä.
## Rooleja
* *[[Glomdalsbruden]]* (1926) – Berit Glomgaarden
* *[[Troll-elgen]]* (1927) – Ingrid Rustebakke
## Lähteet
Jackson Township (New Jersey)

**Jackson Township** on kunta (*township*) Yhdysvalloissa New Jerseyn osavaltiossa. Vuoden 2020 väestönlaskennassa Jackson Townshipin asukasluku oli 58&nbsp;544 asukasta. Kunta sijaitsee Oceanin piirikunnassa. Jackson Townshipin kunta on perustettu 6. maaliskuuta 1844.

Kunnassa sijaitsevat Six Flags Great Adventure -huvipuisto ja sen yhteydessä toimiva Six Flags Hurricane Harbor -vesipuisto.

## Väestö
Vuoden 2020 väestönlaskennassa Jackson Townshipin asukasluku oli 58&nbsp;544. Asukkaista valkoisia oli 78,5&nbsp;%, mustia 5,1&nbsp;%, aasialaisia 2,7&nbsp;% ja alkuperäisasukkaita 0,3&nbsp;%. Asukkaista 5,0&nbsp;% kuului johonkin muuhun rotuun ja 8,4&nbsp;% kuului kahteen tai useampaan rotuun. 12,9&nbsp;% oli hispaanoja tai latinoita mistä tahansa rodusta. 12,7&nbsp;% asukkaista puhui kotonaan jotain muuta kieltä kuin englantia ja 8,7&nbsp;% oli syntynyt ulkomailla.

## Lähteet

## Aiheesta muualla
Thimbleweed Park

**Thimbleweed Park** on Terrible Toyboxin kehittämä ja julkaisema seikkailupeli. Peli on julkaistu vuonna  Linuxille, MacOS:lle, Nintendo Switchille, PlayStation 4:lle, Windowsille ja Xbox Onelle.

Peli keräsi joukkorahoitusta Kickstarterissa vuonna 2014 kehitystä varten.

## Pelaaminen
Peli on seikkailupeli, joka on yhtä aikaa absurdi, synkkä ja koominen. Pelissä on viisi pelattavaa hahmoa ja peli aloitetaan kahdella etsivällä, jotka tutkivat murhaa pikkukaupungissa vuonna 1987. Pulmien ratkaisu on osa pelaamista ja tämä noudattaa Ron Gilbertin suunnittelutapaa pulmien merkityksessä peliin. Tutkiminen ja keskustelut pelihahmojen kanssa ovat keskeisiä osia. Peli on monintavoin klassinen seikkailupeli, jonka grafiikat ovat pikselöityneitä ja pelaaja käyttää verbejä toimintoihin. Pelissä on kuitenkin uudistuksia kuten jokaisella hahmolla oleva muistilehtiö, josta voi tarkistaa mitä on tekemässä jos peli on jätettävä tauolle pidemmäksi aikaa.

## Vastaanotto
Peli sai IGN:n arvostelussa arvosanaksi 8.5/10. Arvostelussa kehuttiin tarinaa ja mainittiin satunnainen hämmentynyt turhautuminen, joka kuuluu lajityyppiin. Pelissä on helpompi pelimoodi, mutta se karsii noin puolet pulmista ja siten myös pelistä.

Peli sai GameSpotin arvostelussa arvosanaksi 7/10. Arvostelussa kehuttiin outoja hahmoja, avointa suunnittelua joka sallii etenemisen omaan tahtiin, sekä fiksuja ja haastavia pulmia. Samalla avointa suunnittelua moitittiin sen haitaten pulmien ratkaisua, ja loogiset epäjohdonmukaisuudet sekoittavat toisinaan logiikkaa.

## Lähteet

## Aiheesta muualla
*
Atte Särkelä

**Atte Särkelä** (18. elokuuta 1936 Vaarankylä, Pudasjärvi – 15. marraskuuta 2021) oli suomalainen Pudasjärvellä asunut matkailuyrittäjä, joka kuvasi ja dokumentoi 1970-luvun alussa Pudasjärven ufot.

Seitsenlapsisen perheen toiseksi nuorimpana syntyneen Atte Särkelän isä Janne Särkelä katosi talvisodan aikana Savukosken taisteluissa. Muutama vuosi myöhemmin perheen äiti muutti uuden puolisonsa kanssa Sarakylään perheen lasten jäädessä keskenään asumaan kotitaloaan Vaarankylässä. Atte Särkelä lopetti koulunkäynnin 15-vuotiaana ja lähti tukkisavottaan isoveljensä Eeron kanssa. Hän oli sitten metsätöissä savottatyömailla kunnes hän vuonna 1957 sai ostettua käytetyn Pobeda-merkkisen henkilöauton ja sai taksiluvan. Särkelä toimi sen jälkeen taksiyrittäjänä Vaarankylässä ja hoiti sairas-, koulu-, savotta- ja tanssikyytejä. Hän meni naimisiin 1963 ja perheeseen syntyi kaksi poikaa.

Pudasjärvellä, Taivalkoskella ja Kuusamossa havaittiin talven 1971 aikana kymmeniä ufohavainnoksi tulkittuja valoilmiötä, joita havitsijat pitivät joko lentävinä lautasina tai valopalloina. Kuusamon Saapungista löytyi tammikuussa 1971 myös vihertävää jäätä, jonka otaksuttiin liittyneen näihin valoilmiöihin mutta tohtori Birger Wiikin analyysin perusteella kyse oli lumihangelle heitetystä tiskivedestä. Särkelä kiinnostui Syötteen alueella havaituista oudoista valoilmiöistä 1970-luvun alussa. Hän alkoi myös itse kuvata niitä opetellen pimeässä kuvaamisen tekniikkaa ja tutustui oululaiseen ufokerhon puuhamieheen Ahti Karivieriin, jonka kanssa Särkelä kehitti infrapunakuvaamistekniikkaa. Hän onnistui kuvaamaan yötaivaalla nähtyjä valoilmiöitä ja tuli kuviensa ansiosta tunnetuksi Suomessa ja ulkomailla. Kaikkiaan Särkelä otti Karivierin kanssa yhteensä lähes 400 kuvaa. Särkelän mukaan suurimpaan osaan havinnoista syynä olivat maan alta tulleet kaasupurkaukset, mutta osa valoilmiöistä jäi arvoituksellisiksi.

Matkailuyrittäjänä vuonna 1979 aloittanut Särkelä oli mukana käynnistämässä useita Syötteen alueen matkailun kehitysprojekteja ja hän oli 1980-luvulla Pikku-Syötteen alueella sijaitsevan Kelosyötteen lomakylän perustaja. Särkelä valmisti myös kivikoruja lomakylän pajassaan. Hän oli Pudasjärven kunnanvaltuuston jäsenenä 1976–1984 ja matkailulautakunnan jäsenenä, toimi Pudasjärven yrittäjien puheenjohtajana 1993–1997 ja oli mukana perustamassa Syötteen Kulttuuriyhdistystä marraskuussa 2020. Vuonna 2018 hän julkaisi muistelmansa (*Kohti ärjännettä*, toim. Lasse Ahonen, UFO-Finland ry 2018).

Särkelä kuoli marraskuussa 2021 Oulun yliopistollisessa sairaalassa.

## Lähteet

## Aiheesta muualla
* Maailmankuvia: Atte Särkelä - viimeinen haastattelu, kuvattu kesällä 2021 (Youtube)
Weirdo

**Weirdo** on The Rasmuksen yhdestoista albumi, joka julkaistiin 12. syyskuuta 2025. Albumin kappaleet kirjoitettiin pääosin Kreikan Folégandroksella. Kirjoittamisessa oli mukana Lauri Ylönen, Desmond Child ja Marti Frederiksen. Kappaleiden demot tehtiin Suomessa ja albumi äänitettiin Marti Frederiksenin Sienna Studios -studiolla Yhdysvaltain Nashvillessä. Tuottajina toimivat Frederiksen, Child sekä Joseph McQueen.  Lauri Ylönen sekä Alex Mattson toimivat tuottajana kappaleella “Rest in Pieces”. 
## Kappaleet
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Gouy (Seine-Maritime)

**Gouy** on kunta Pohjois-Ranskassa Seine-Maritimen departementissa Normandian alueella. Se sijaitsee Seinejoen varrella, noin 13 kilometriä Rouenin kaupungista etelään.

## Historia
Gouy on ollut asuttu paleoliittisesta ajasta lähtien. Vuonna 1956 kaksi paikallista poikaa löysivät luolan suuaukon. Tämän pienen luolan arkeologiset kaivaukset aloitettiin vuonna 1968. Luolan seinät ovat täynnä maalauksia ja eläinkuvia. Luolan pohjalta löytyi kiviesineitä, jotka ajoitettiin myöhäispaleoliittiselle kaudelle. Kaivauksien jälkeen luolan sisäänkäynti muurattiin umpeen.

Gouy kuului Jumiègesin luostariin ennen normannien hyökkäystä. 800-luvun puolivälissä Vilhelm Pitkämiekka palautti nämä maat Jumiègesin munkeille. Normandian herttua Rikhard II Hyvä antoi kylän vallan Gouyn herroille, ja perusti Pyhän Pietarin seurakunnan lahjoittamalla kappelin Jumiègesin luostarille. 1000- ja 1100-luvuilla Gouyn herrat kunnostautuivat Normandian herttuan rinnalla, ja yksi heistä taisteli Hastingsissa vuonna 1066. Gouyn kappelista tuli myöhemmin Pyhän Pietarin kirkko. Nykyinen kirkko on rakennettu kivestä ja puusta 1500-luvulla.

## Lähteet

## Aiheesta muualla
Starkey

**Starkey** on muun muassa seuraavien henkilöiden sukunimi:

* Dean Starkey (s. 1967), yhdysvaltalainen seiväshyppääjä
* George Starkey (1628–1665), yhdysvaltalainen alkemisti ja lääketieteen harjoittaja
* Ringo Starr (oik. *Richard Starkey*, s. 1940), brittiläinen muusikko, The Beatles -yhtyeen rumpali
* Zak Starkey (s. 1965), brittiläinen rumpali
Samir Lindfors

**Samir Essam Lindfors** (o.s. *Abdelmeguid*, s. 3. huhtikuuta 1995 Vihti) on suomalainen sirkustirehtööri, muusikko, esiintyjä ja yrittäjä. Hän tuli tunnetuksi vuonna 2009 osallistuttuaan Talent Suomi -ohjelmaan, jossa hän ylsi semifinaaliin. 19-vuotiaana hän perusti oman kiertävän sirkuksensa, Sirkus Tähden, ja nousi samalla todennäköisesti maailman nuorimmaksi sirkustirehtööriksi. 

Lindfors on esiintynyt useissa televisio-ohjelmissa ja toiminut sirkusammattilaisena sekä taikurina jo nuoresta iästä lähtien. Hän opiskeli musiikkia musiikkiopistossa sekä Sibelius-Akatemian kansanmusiikin nuorisolinjalla. Hänen pääsoittiminaan ovat haitari ja piano.

Hänen perustamansa Sirkus Tähti on toiminut Suomessa useiden vuosien ajan ja työllistänyt esiintyjiä useista eri maista. Vuonna 2025 Lindfors laajensi toimintaansa kansainvälisesti ja perusti Circus Golden Star -nimisen sirkuksen Arizonaan, Yhdysvaltoihin. Sirkuksen ensi-ilta oli Yumassa 24. tammikuuta 2025.

Sosiaalisen median puolella Lindfors ylläpitää TikTok-tiliä @sirkustahti, jolla on yli 25 000 seuraajaa ja muutama satatuhatta katselukertaa. Hän julkaisee sisältöä sirkuselämästä, kiertueista ja esiintymisestä niin Suomessa kuin ulkomaillakin.

Hän on naimisissa Frida Lindforsin kanssa. Pariskunta asuu sekä Suomessa että Yhdysvalloissa sirkustoiminnan olosuhteiden mukaan. Lindfors toimii sekä Sirkus Tähti Oy:n että Circus Golden Starin johdossa. 
## Lähteet
Matkailun historia

**Matkailun historia** kertoo matkailun historiasta. Rooman valtakunnan aikana matkustaminen tapahtui suurelta osin laivoilla jokia pitkin. Laivaliikenne oli yleinen liikennöintitapa maaliikenteen yleistymiseen saakka. Maaliikenne alkoi yleistyä 1100-luvulla. Keskiajalla matkustaminen oli yleensä muuttoliikettä. 1800-luvulla kaupankäynnin vilkastuessa lisääntyi myös kaupankäyntiin liittynyt matkustaminen.

Keskiajalla muuttoliikkeen lisäksi matkustettiin kaupankäynnin ja uskonnollisten syiden vuoksi sekä sivistyksen, kulttuurin, urheilun ja muiden huvitusten vuoksi. Varsinainen matkailu alkoi varhaiskeskiajalla 1000-luvulla. Jo keskiajalla perustettiin matkailijoita varten majataloja ja ravintoloita. Keskiajalla matkustaminen oli enimmäkseen aateliston ja muiden yläluokkaisten ihmisten tapa. Yhteiskunnan keskiluokat alkoivat matkustaa 1730-luvulla yhteiskuntarakenteen muututtua ja vapaa-ajan lisäännyttyä. 1900-luku oli massaturismin aikaa. Ennen toista maailmansotaa Amerikasta matkustettiin paljolti Eurooppaan. Vilkkain massaturismin aika oli 1950-luvulta eteen päin.

Suomessa ja Ruotsissa 1500-luvulla yksityisten matkustajien majoituspaikoiksi perustettiin krouveja. Vähän myöhemmin käyttöön tulivat kestikievarit, joissa matkailijat saivat paitsi yöpyä, myös ruokailla. 1600-luvulla kievareissa oli eri huoneet eri säädyille. 1600-luvulla järjestettiin myös hollikyyditystä kestikievareiden välillä.

## Lähteet
Gouy

**Gouy** voi tarkoittaa seuraavia:

* Gouy, kunta Ranskassa Aisnen departementissa
* Gouy, kunta Ranskassa Seine-Maritimen departementissa
Come Ye Blessed

***Come Ye Blessed*** on Pitcairnsaarten ja Norfolkinsaaren kansallislaulu, joissa myös *[[God Save the King|God Save the Kingilla]]* on virallinen asema. Laulun sanat ovat peräisin Raamatusta (Matt. 25:34–36, 40), minkä vuoksi ne on laitettu Jeesuksen nimiin. Musiikin on säveltänyt John Prindle Scott. Norfolkinsaarelle laulu levisi, kun joukko pitcairnsaarelaisia muutti sinne vuonna 1856.

## Sanat englanniksi

Lähde:

## Lähteet
Michael Hill

**Michael Hill** voi viitata ainakin seuraaviin henkilöihin:

* Michael Hill (1672–1699), poliitikko Englannin ja Irlannin parlamenteissa
* Michael Hill (s. 1938), korualan liikemies
* Michael "Mike" Hill (s. 1939), yhdysvaltalainen golfpelaaja
* Michael Hill (s. 1945), australialainen kriketinpelaaja
* Michael "Mick" Hill (1947–2008), walesiläinen jalkapalloilija
* Michael "Mike" Hill (1949–2023), yhdysvaltalainen elokuvaleikkaaja
* Michael Hill (s. 1949), Bristolin piispa
* Michael Hill (s. 1951), englantilainen kriketinpelaaja
* Michael Hill, brittiläinen diplomaatti
* Michael "Mike" Hill (s. 1963), brittiläinen parlamentaarikko
* Michael "Mick" Hill (s. 1964), englantilainen keihäänheittäjä
* James Michael "Mike" Hill (s. 1970), yhdysvaltalainen televisiojuontaja
* Michael Hill (s. 1971), yhdysvaltalainen baseballjohtaja
* Michael Hill (s. 1974), australialainen tennispelaaja
* Michael "Mike" Hill, yhdysvaltalainen matemaatikko
* Michael "Mick" Hill (s. 1980), englantilainen biljardinpelaaja
* Michael Hill (s. 1988), australialainen kriketinpelaaja
* Michael Hill (s. 1989), amerikkalaisen jalkapallon pelaaja
Juhani Keinonen

**Juhani Keinonen** (s. 19. kesäkuuta 1946 Sippola) on suomalainen sovelletun fysiikan emeritusprofessori.

Keinonen syntyi konstaapeli Viljo Herman Keinosen ja Helvi Maria Rädyn perheeseen. Hän avioitui 1973 Leena Aallon kanssa. Keinonen tuli ylioppilaaksi Juankosken yhteiskoulusta 1966 ja valmistui Helsingin yliopistosta filosofian kandidaatiksi 1971 ja lisensiaatiksi 1973 ja väitteli siellä filosofian tohtoriksi 1975. 

Keinonen oli Suomen Akatemian tutkimusapulainen 1972–1974,  nuorempi tutkija 1977–1981 ja vs. vanhempi tutkija 1982. Helsingin yliopistossa hän oli fysiikan assistentti 1972–1977, apulaisprofessori 1982–1994 ja sovelletun fysiikan professori vuodesta 1994. Hän oli myös yliopiston dosentti 1977–1982 ja fysiikan vt. professori 1984, 1987–1988 ja 1992–1993 ja toimi myös yliopistossa kiihdytinlaboratorion esimiehenä, laitosjohtajana, varadekaanina ja konsistorin jäsenenä. Vieraileva tutkija Keinonen oli Kanadassa ja useaan otteeseen Saksassa. Hänen luottamustehtäviinsä ovat kuuluneet muun muassa Suomen Fyysikkoseuran ja Professoriliiton hallitusten puheenjohtajuudet.

## Lähteet
Bonsecours

**Bonsecours** on kunta Pohjois-Ranskassa Seine-Maritimen departementissa Normandian alueella. Se sijaitsee Seinejoen varrella, noin neljä kilometriä Rouenin kaupungista itään.

## Nähtävyyksiä

Uusgoottilaistyylinen Notre Damen kirkko valmistui vuonna 1844. Kirkko vihittiin käyttöön 40 vuotta myöhemmin vuonna 1885, ja 28. maaliskuuta 1919 paavi Benedictus XV myönsi sille pienen basilikan arvon. Basilika on listattu historialliseksi muistomerkiksi. Vuonna 1892 valettiin yli 6 tonnia painava kello, joka oli alun perin tarkoitettu sijoitettavaksi basilikan kellotorniin. Se osoittautui liian suureksi ja raskaaksi kellotornin kannattelemaksi. Kello asennettiin basilikan eteen häkkiin.

Jean d'Arcin muistomerkki on vuonna 1892 vihitty Jeanne d'Arcin kunniaksi omistettu muistomerkki. Se oli alun perin tarkoitus rakentaa Roueniin. Tilanpuutteen vuoksi arkkitehti Juste Lisch rakennutti sen Bonsecoursiin.

## Tunnettuja kuntalaisia
*José María de Heredia (1842-1905), runoilija, haudattu tänne
*Jean Robic (1921-1980), kilpapyöräilijä
*Jacques Hamel (1930-2016), murhattu kirkkoherra, haudattu tänne
*Anny Duperey (s. 1947), näyttelijä ja kirjailija

## Lähteet

## Aiheesta muualla
Darnétal

**Darnétal** on kunta Pohjois-Ranskassa Seine-Maritimen departementissa Normandian alueella. Se sijaitsee Robecjoen varrella, noin neljä kilometriä Rouenin kaupungista itään.

Saint-Pierre de Carvillen kirkko neliönmuotoisine kellotorneineen rakennettiin 1400-luvun lopulla ja 1500-luvun alussa. Kirkosta erillään oleva torni tuhoutui tulipalossa uskonsotien aikana, ja se pysyi huonossa kunnossa 1600-luvulle asti. Torni tunnetaan nimellä Henri IV -torni. Kirkko ja kellotorni kuuluvat historiallisten monumenttien luetteloon.

Saint-Ouen de Longpaonin kirkon paikalla on ollut kappeli jo 900-luvulla. Kirkko rakennettiin 1400-luvun lopulla, ja sitä laajennettiin 1500-luvun puolivälissä. Vuonna 1562 rakennus paloi ja tuhoutui osittain. 1800-luvulla kirkko kunnostettiin.

## Lähteet

## Aiheesta muualla
Katie McCabe

**Katie Alison McCabe** (s. 21. syyskuuta 1995 Kilnamanagh) on irlantilainen jalkapalloilija, jonka pelipaikka on yleensä vasemmalla laidalla.

McCabe edusti Irlannissa Raheny Unitedia ja Shelbournea. Hän siirtyi vuoden 2016 alussa englantilaisseura Arsenaliin, jota hän on edustanut siitä saakka lukuun ottamatta vuoden 2017 lainapestiä skotlantilaisseura Glasgow Cityssä. Hän voitti Mestarien liigan kaudella 2024–2025 ja pelasi joukkueensa kaikki 11 ottelua avauskokoonpanossa.

McCabe oli Irlannin maajoukkueen kapteeni sen pelatessa ensi kertaa arvokilpailuissa MM-kilpailuissa 2023. Hän pelasi MM-turnauksessa täydet minuutit kaikissa kolmessa ottelussa ja teki joukkueensa ainoan maalin koko turnauksessa, suoraan kulmapotkusta Kanadaa vastaan.

## Lähteet
Piotr Skrobowski

**Piotr Skrobowski** (s. 16. lokakuuta 1961 Krakova) on puolalainen ammattilaisuransa päättänyt jalkapalloilija, joka pelasi puolustajan pelipaikalla. Hän on pituudeltaan 181-senttimetrinen.

Skrobowski voitti urallaan kerran Puolan cupin kaudella 1987–1988 Lech Poznańin joukkueessa. Hän edusti seuraurallaan myös muita puolalaisseuroja ja ruotsalaista Hammarbyä.

Skrobowski pelasi otteluita ennen Puolan A-maajoukkuetta maan alle 20- ja alle 21-vuotiaiden maajoukkueissa. A-maajoukkueessa hän pelasi 15 virallista maaottelua. Hän kuului joukkueen kokoonpanoon vuoden 1982 MM-kilpailuissa, jossa Puola saavutti pronssisijan. Skrobowski ei tosin pelannut turnauksessa otteluakaan.

## Lähteet
Józef Młynarczyk

**Józef Młynarczyk** (s. 20. syyskuuta 1953 Nowa Sól) on puolalainen ammattilaisuransa päättänyt jalkapallomaalivahti, joka on pituudeltaan 186-senttimetrinen.

Młynarczyk saavutti urallaan erityisesti FC Porton riveissä, jota hän edusti kolmen vuoden ajan 1986–1989. Sen kanssa hän voitti kahdesti Portugalin pääsarjamestaruuden 1985–1986 ja 1987–1988, UEFA Super Cupin 1987–1988, Euroopan cupin 1986–1987, Portugalin cupin 1988, Portugalin supercupin 1987 ja Intercontinental Cupin 1987. Młynarczyk saavutti myös kotimaassaan, kun hän voitti kahdesti Puolan pääsarjamestaruuden Widzew Łódźin joukkueessa, jota hän edusti 1980–1984. Młynarczyk edusti seuraurallaan myös muita puolalaisseuroja ja ranskalaista Bastiaa.

Młynarczyk liittyi Puolan maajoukkueeseen helmikuussa 1979. Hän pelasi 45 virallista maaottelua. Hän kuului joukkueen kokoonpanoon MM-kilpailuissa 1982 ja 1986. Niistä ensin mainitussa Puola saavutti pronssisijan.

Młynarczyk on toiminut heinäkuusta 2025 Puolan maajoukkueen maalivahtien valmentajana.

## Lähteet

## Aiheesta muualla
Jan Jałocha

**Jan Jałocha** (s. 18. heinäkuuta 1957 Golkowice) on puolalainen ammattilaisuransa päättänyt jalkapalloilija, joka pelasi pääsääntöisesti oikean keskikenttäpelaajan pelipaikalla. Toisinaan hän pelasi myös oikeana laitapuolustajana.

Jałocha voitti urallaan kerran Puolan pääsarjamestaruuden 1977–1978 Wisła Krakovan joukkueessa. Muutoin Jałocha kirjoitti seurauraansa Saksassa.

Jałocha pelasi ennen Puolan A-maajoukkuetta yhden ottelun maan alle 21-vuotiaiden maajoukkueessa. A-maajoukkueeseen hän liittyi toukokuussa 1981 ja keräsi nimiinsä 28 pelattua ottelua, joissa hän teki yhden maalin. Hän kuului joukkueen kokoonpanoon vuoden 1982 MM-kilpailuissa, jossa Puola saavutti pronssisijan. Jałocha pelasi turnauksessa kolmessa ottelussa.

## Lähteet
Waldemar Matysik

**Waldemar Matysik** (s. 27. syyskuuta 1961 Stanica) on puolalainen ammattilaisuransa päättänyt jalkapalloilija, joka pelasi pääsääntöisesti puolustavan keskikenttäpelaajan pelipaikalla. Toisinaan hän pelasi myös keskuspuolustajana.

Matysik voitti urallaan kolmesti Puolan pääsarjamestaruuden. Kaikki niistä tulivat Górnik Zabrzen joukkueessa kausina 1984–1985, 1985–1986 ja 1986–1987. Hän voitti joukkueen kanssa myös Intertoto Cupin kaudella 1985–1986. Muutoin Matysik kirjoitti seurauraansa pääsääntöisesti Saksassa, vieraillen myös Ranskassa Auxerren joukkueessa.

Matysik pelasi neljä ottelua Puolan alle 21-vuotiaiden maajoukkueessa. Hän liittyi marraskuussa 1980 Puolan A-maajoukkueeseen, jossa hän pelasi 55 virallista ottelua. Hän kuului joukkueen kokoonpanoon MM-kilpailuissa 1982 ja 1986. Niistä ensin mainitussa Puola saavutti pronssisijan.

## Lähteet
Simon Young

**Simon Young** (s. 1965) on englantilaislähtöinen sotilas, joka muutti sittemmin Pitcairnsaarelle ja on toiminut sen pormestarina vuodesta 2023 lähtien.

## Tausta ja yksityiselämä
Young syntyi Pickeringin kunnassa Englannissa. Hän palveli Kuninkaallisissa ilmavoimissa 10 vuotta ja halusi kotiuduttuaan alkaa kiertää maailmaa. Yksi hänen mielenkiinnonkohteistaan oli Pitcairn, jonne päästäkseen hänen oli ensin pyydettävä kirjeitse lupa alueen hallitukselta. Luvan saatuaan vuonna 1992 hän purjehti saarelle Uudesta-Seelannista, mihin kului 9 päivää.

Young on naimisissa Shriley Youngin kanssa.

## Pitcairnsaarilla
Young vaimoinensa muutti pysyvästi Pitcairnille vuonna 1999. Young alkoi toimia *The Pitcairn Miscellany* -nimisen lehden toimittajana.

Vuoden 2009 vaaleissa Young valittiin Pitcairnin varapormestariksi. Vuoden 2022 vaaleissa hän nousi saaren pormestariksi saatuaan 19 ääntä. Pitcairn on väkiluvultaan erittäin pieni, ja Young tunsi henkilökohtaisesti kaikki saaren äänioikeutetut. Young on myös ensimmäinen ei-syntyperäinen pitcairniläinen, joka on valittu pormestariksi. Young ilmoitti pomestarikautensa tavoitteeksi saaren väkiluvun kasvattamisen rohkaisemalla saarelle suuntautuvaa maahanmuuttoa. Young edusti Pitcairnsaaria Charles III:n ja Camillan kruunajaisissa.

## Lähteet
Shrewsbury Township (New Jersey)

**Shrewsbury Township** on kunta (*township*) Yhdysvalloissa New Jerseyn osavaltiossa. Vuoden 2020 väestönlaskennassa Shewsbury Townshipissä oli 1&nbsp;076 asukasta. Se sijaitsee Monmouthin piirikunnassa. Se on noin neljännesneliökilometrin kokonaispinta-alallaan New Jerseyn osavaltion pienin kunta. Kun Shrewsbury Township perustettiin, se oli New Jerseyn suurin kunta vajaalla 2&nbsp;600 neliökilometrin pinta-alallaan, mutta sen alueesta on vuosien saatossa luotu kymmeniä muita kuntia.

## Väestö
Vuoden 2020 väestönlaskennassa Shrewsbury Townshipin asukasluku oli 1&nbsp;076. Asukkaista valkoisia oli 53,7&nbsp;%, mustia 14,5&nbsp;%, aasialaisia 8,2&nbsp;% ja alkuperäisasukkaita 0,3&nbsp;%. Asukkaista 11,8&nbsp;% kuului johonkin muuhun rotuun ja 11,5&nbsp;% kuului kahteen tai useampaan rotuun. 20,2&nbsp;% oli hispaanoja tai latinoita mistä tahansa rodusta. 20,1&nbsp;% asukkaista puhui kotonaan jotain muuta kieltä kuin englantia ja 18,4&nbsp;% oli syntynyt ulkomailla.

## Lähteet

## Aiheesta muualla
Alannah Myles (albumi)

**Alannah Myles** on samannimisen kanadalaisen laulajan esikoisalbumi, joka ilmestyi vuonna 1989. Albumilla on muun muassa kappale ”Black Velvet”, josta Myles sai Grammy-palkinnon parhaasta naisartistin rock-esityksestä. Kanadalaisen Juno-palkinnon voitto tuli sarjoissa vuoden albumi, vuoden lupaavin naislaulaja ja vuoden single (”Black Velvet”). Albumia on myyty maailmanlaajuisesti yli kuusi miljoonaa kappaletta, ja se oli ensimmäinen debyyttialbumi, jota myytiin Kanadassa yli miljoona kappaletta.

## Kappaleet

## Muusikot
*Alannah Myles – laulu
*Kurt Schefter – kitara
*Bob Bartolucci – kitara
*David Wipper – akustinen kitara, mandoliini
*Steve Webster – basso
*David Tyson – kosketinsoittimet, basso, taustalaulu
*Jørn Andersen – rummut
*Gary Craig – rummut kappaleessa 9
*Scott Humphrey – ohjelmointi
*John Johnson – saksofoni
*Rick Waychesko – trumpetti
*Michael Sloski – lyömäsoittimet
*Peter Fredette – taustalaulu
*Dean McTaggart – taustalaulu
*Christopher Ward – taustalaulu
*Lisa Dalbello – taustalaulu
*Jackie Richardson – taustalaulu

### Tuotanto
*David Tyson – tuottaja
*Christopher Ward – executive producer
*Paul Lani – kappaleiden 1, 4, 5 ja 7–10 miksaaja
*Kevin Doyle – äänittäjä, kappaleiden 2, 3 ja 6 miksaaja
*Mike Jones – äänittäjä
*Pete Willis –äänittäjä
*Lou Solakofski, Paul Shubat, Paul Seeley, Martin Lee, Tom Eymundson, Steve Harrison – apulaisäänittäjät
*David Dorn – apulaismiksaaja

## Lähteet
Hollywood (Jay-Z:n kappale)

**Hollywood** on yhdysvaltalaisen räppäri Jay-Z:n kappale hänen yhdeksänneltä studioalbumilta *[[Kingdom Come (albumi)|Kingdom Come]]* (2006). Kappaleella vierailee yhdysvaltalaislaulaja Beyoncé. ”Hollywood” on disko vaikutteinen R&B-kappale. Beyoncé nauhoitti kappaleesta oman version uudella nimellä **”Welcome to Hollywood”** ja julkaisi sen toisen studioalbuminsa *[[B’Day]]* deluxe-versiolla.

## Lähteet
Yrjön risti

**Yrjön risti** () on brittiläinen sotilasansiomitali, joka perustettiin 24. syyskuuta 1940 kuningas Yrjö VI:n käskystä. Sitä myönnetään tunnustuiksenä äärimmäisestä urheudesta, jolla on useita silminnäkijöitä. Erona Viktorian ristiin Yrjön risti voidaan myöntää myös siviileille samoin perustein kuin sotilaillekin. Kunniamerkin historian aikana sen on saanut hieman yli 400 henkilöä.

Brittiläisten sotilasansoiomitalien keskenäisessä järjestyksessä Yrjön risti on toiseksi korkea-arvoisin Viktorian ristin jälkeen, vaikka virallisesti ne ovatkin tasavertaisia keskenään.

Kunniamerkkiä jaetaan vain yhdessä luokassa:

*  mitalin nauha

## Lähteet
Władysław Żmuda

**Władysław Antoni Żmuda** (s. 6. kesäkuuta 1954 Lublin) on puolalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Pelaajauransa jälkeen hän on luonut uraa valmennustehtävissä, viimeksi vuonna 2016 Puolan alle 19-vuotiaiden maajoukkueessa.

Żmuda voitti urallaan kolmesti Puolan pääsarjamestaruuden. Niistä kaksi tuli Widzew Łódźin joukkueesa kausina 1980–1981 ja 1981–1982. Viimeinen tuli kaudella 1976–1977 Śląsk Wrocławin joukkueessa. Sen kanssa Żmuda voitti myös Puolan cupin kaudella 1975–1976. Kotimaansa lisäksi hän edusti Italiassa ja Yhdysvalloissa.

Żmuda pelasi viisi ottelua Puolan olympiamaajoukkueessa. Hän liittyi Puolan A-maajoukkueeseen lokakuussa 1973 ja keräsi nimiinsä 91 pelattua ottelua, joissa hän teki kaksi maalia. Hän kuului joukkuueensa kokoonpanoon neljissä MM-kilpailuissa vuosina 1974, 1978, 1982 ja 1986. Puola saavutti niissä ensiksi ja toiseksi viimeiseksi mainituissa kolmannen sijan.

## Lähteet

## Aiheesta muualla
Peter Ludlow

**Peter Ludlow** (s. 16. tammikuuta 1957) on yhdysvaltalainen filosofi, joka on perehtynyt tekoälyyn, virtuaalimaailmoihin ja lohkoketjuteknologiaan. Hän johtaa RIFT-tutkimuskeskusta, jonka tavoitteena on pienentää kuilua filosofian ja teknologian välillä. Aikaisemmalla urallaan hän on yhdistänyt filosofiaa kielitieteeseen. Ludlow on kirjoittanut artikkeleita ja esseitä pseudonyymeillä **EJ Spode** ja **Urizenus Sklar**.

Ludlow on ennen opettanut Michiganin yliopistossa, Toronton yliopistossa ja New Yorkin osavaltionyliopistossa. Hän pelasi aktiivisesti monien käyttäjien verkkopelejä ja toimitti peliyhteisöjen lehtiä. Samaan aikaan hän kirjoitti kirjoja siitä, miten virtuaaliyhteisöjen dynamiikka heijastaa todellisen maailman lainalaisuuksia. Hänet suljettiin pois sekä ''Second Lifestä'' että ''Sims Onlinestä''.

Ludlow erosi Northwestern-yliopistosta vuonna 2015 syytettynä opiskelijoiden seksuaalisesta ahdistelusta ja muusta sopimattomasta käytöksestä.

Ludlow sai Bachelor of Arts -tutkintonsa vuonna 1979 Minnesotan Bethel-yliopistosta ja filosofian tohtorin tutkintonsa vuonna 1985 Columbian yliopistosta.

## Lähteet
Jussi Harju

**Jussi Abram Harju** (6. maaliskuuta 1910 Vihanti – 1. maaliskuuta 1961) oli suomalainen näyttelijä.

## Ura
Jussi Harjun vanhemmat olivat torppari Heikki Harju ja Maria Munter. Hän opiskeli teatteria Matti Kiianlinnan, Aarne Jaatisen ja Kaarlo Kydön johdolla. Harju näytteli useilla työväen näyttämöillä. Hänen ensimmäinen kiinnityksensä oli Pispalan Työväen Näyttämölle 1928–1929. Hän johti Tampereen Nuorten Näyttämöä 1932–1940 ja työskenteli Lahden Teatterin iltanäyttelijänä 1940–1941. Toisen maailmansodan jälkeen Harju johti lyhyen aikaa Kemin Työväen Näyttämöä ja Karihaaran Työväen Näyttämöä. Vuosina 1947–1948 hän toimi näyttelijänä Kymin Työväen Yhteisteatterissa ja vuodesta 1949 näyttelijänä Rauman kaupunginteatterissa.

Harju näytteli muun muassa komediassa *Charlien täti*. Hänen muista rooleistaan mainittakoon Koikkalainen (*Syntipukki*), kanttori (*[[Nummisuutarit]]*), Tuomas (*Seitsemän veljestä*), tuomari Katra (*Vastamyrkky*) ja kreivi Stazek (*Masurkka*).

## Lähteet
*
* 

### Viitteet
Desire: Unleash

**Desire: Unleash** on eteläkorealaisen Enhypenin kuudes EP, joka julkaistiin 5. kesäkuuta 2025 Belift Labin kautta. EP sisältää singlet ”Loose” ja ”Bad Desire (With our Without You)”.

## Kappaleet

# 
# 
# 
# 
# 
# 
# 
# 

## Lähteet
Keskikorkea Maan kiertorata

**Keskikorkea Maan kiertorata** (, lyhennys **MEO**) on satelliitin tai muun kappaleen maakeskinen kiertorata, jonka korkeus on LEO- ja GEO-kiertoratojen välissä. Tämä tarkoittaa etäisyyttä 2&nbsp;000–35&nbsp;586&nbsp;kilometrin etäisyyttä Maan pinnasta.

## Katso myös
* Globaalit satelliittipakannusjärjestelmät: GPS, GLONASS, Beidou, Galileo

## Lähteet

## Aiheesta muualla